Illum, il-Kummissjoni Ewropea ppubblikat gwida dwar l-iżvilupp ta' apps ġodda favur il-ġlieda kontra l-coronavirus b'rabta mal-protezzjoni tad-data. L-iżvilupp ta' dawn l-apps u l-użu tagħhom miċ-ċittadini jista' jkollu impatt sinifikanti fuq it-trattament tal-virus u jista' jaqdi rwol importanti fl-istrateġija biex jitneħħew il-miżuri ta' konteniment, filwaqt li jikkumplimenta miżuri oħra bħal żieda fil-kapaċità tal-ittestjar. Madankollu, huwa importanti li jiġi żgurat li ċ-ċittadini tal-UE jistgħu jafdaw bis-sħiħ lil dawn is-soluzzjonijiet diġitali innovattivi u jużawhom mingħajr l-ebda biża'. Huwa meħtieġ l-akbar numru ta' parteċipanti fost ic-ċittadini tal-UE sabiex jiġi sfruttat il-potenzjal massimu tal-apps ta' traċċar. Ir-regoli tal-UE, l-aktar ir-Regolament Ġenerali dwar il-Protezzjoni tad-Data (GDPR) u d-Direttiva dwar il-Privatezza Elettronika, jipprovdu l-aktar salvagwardji b'saħħithom ta' affidabbiltà (jiġifieri approċċ volontarju, minimizzazzjoni tad-data, skadenzi) għal dawn l-apps biex jaħdmu b'mod mifrux u preċiż. Din il-gwida għandha l-għan li toffri l-qafas meħtieġ biex tiggarantixxi li ċ-ċittadini jkollhom protezzjoni suffiċjenti fuq id-data personali tagħhom u limitazzjoni fuq l-intrużività waqt li jkunu qed jużaw dawn l-apps. Il- Bord Ewropew għall-Protezzjoni tad-Data ġie kkonsultat fuq l-abbozz tal-gwida. B'impenn fuq dawk l-istandards, tiġi żgurata l-effikaċja u l-konformità sħiħa ta' dawn l-għodod, anke fi żminijiet ta' kriżi. Il-Viċi President għall-Valuri u t-Trasparenza, Věra Jourová, qalet: “Din hija l-ewwel kriżi globali fejn nistgħu invaraw is-setgħa kollha tat-teknoloġija biex noffru soluzzjonijiet effiċjenti u nappoġġjaw l-istrateġiji ta' ħruġ mill-pandemija. Il-fiduċja tal-Ewropej hija kruċjali għas-suċċess tal-apps ta' traċċar bil-mowbajl. Il-ħarsien tar-regoli ta' protezzjoni tad-data tal-UE se jiżgura li jiġu mħarsa l-privatezza u d-drittijiet fundamentali tagħna u li l-approċċ Ewropew ikun trasparenti u proporzjonali.” Il-Kummissarju għall-Ġustizzja, Didier Reynders, qal: “L-użu tal-apps tal-mowbajl għandhom il-potenzjal li verament jgħinu fil-ġlieda kontra l-coronavirus, billi pereżempju jgħinu lill-utenti jiddijanjostikaw lilhom infushom, bħala mezz ta' komunikazzjoni sikur bejn it-tobba u l-pazjenti, billi jwissi lill-utenti li huma f'riskju li jiġu infettati bil-virus u biex jgħinuna nneħħu l-miżuri ta' konteniment. Fl-istess ħin, qegħdin nitkellmu dwar ġbir ta' data sensittiva ħafna fuq is-saħħa taċ-ċittadini tagħna, li huwa fi dmir tagħna li nipproteġu. Il-gwida tagħna tappoġġja l-iżvilupp sikur tal-apps u tipproteġi d-data personali taċ-ċittadini tagħna, f'konformità mar-regoli b'saħħithom tal-UE dwar il-protezzjoni tad-data. Se noħorġu minn din il-kriżi sanitarja, filwaqt li nħallu bla mittiefes id-drittijiet fundamentali tagħna.” <p class="media-copyright">@ add copyrigth here 2020</p> Din il-gwida ssegwi l-pubblikazzjoni riċenti tar- Rakkomandazzjoni tal-Kummissjoni dwar approċċ komuni Ewropew għall-użu tal-applikazzjonijiet mobbli u tad-data mobbli, u takkumpanja sett ta' għodod tal-UE dwar l-apps ta' traċċar tal-kuntatti, li ġie ippubblikat llum ukoll. Liema tip ta' apps u funzjonalitajiet? Il-gwida tiffoka fuq apps volontarji b'waħda jew aktar mill-funzjonalitajiet li ġejjin: Il-prerekwiżiti ewlenin għall-iżvilupp ta' apps għall-coronavirus Sfond Illum, l-Istati Membri, bl-appoġġ tal-Kummissjoni, ippubblikaw sett ta' għodod tal-UE għal apps bil-mowbajl għat-traċċar tal-kuntatti u ta' twissija, wara l-adozzjoni ta' Rakkomandazzjoni tal-Kummissjoni għal approċċ komuni Ewropew għall-użu tat-teknoloġija u d-data fil-ġlieda kontra l-coronavirus. Sabiex tiżgura li d-data taċ-ċittadini Ewropej tiġi mħarsa f'kull ħin, f'konformità mar-regoli tal-UE dwar il-protezzjoni tad-data, din il-gwida takkumpanja s-sett ta' għodod bħala parir għall-iżvilup ta' apps ġodda u l-użu sussegwenti tad-data mill-awtoritajiet nazzjonali tas-saħħa. Iktar informazzjoni Gwida biex tiżgura standards massimi ta' privatezza tad-data tal-apps li qed jiġġieldu l-pandemija Ir-Rakkomandazzjoni tal-Kummissjoni dwar Sett ta' Għodod Komuni tal-Unjoni għall-użu tat-teknoloġija u d-data fil-ġlieda kontra u għall-ħruġ mill-kriżi tal-COVID-19 Paġna tal-Kummissjoni dwar ir-rispons għall-coronavirus It-teknoloġiji diġitali b'rispons għall-coronavirus Ir-Regolament Ġenerali dwar il-Protezzjoni tad-Data Direttiva dwar il-Privatezza Elettronika